NaiveNeuron/SloPal huggingface dataset:
Heger, Eduard, poslanec NR SR (2018-09-19):
Ďakujem veľmi pekne. Začnem teda od pána kolegu podpredsedu pána Bugára. Akože úžasné je, naozaj ste skúsený politik, je to vidieť. Dať koťogo ako príklad pri výrobe liehu, a že vybuchuje. No, už neviem to viacej posunúť v tej argumentačnej rovine, že takže to akože klobúk dole, tromf, presne síce mimo tému, ale, ale pekné. Ochraňovať malých. Ja normálne rozmýšľam, či vám neponúknem vstup medzi Obyčajných ľudí, lebo to je tiež naša silná stránka, ale si by to, asi by to predsedom naším neprešlo, ale... (povedané so smiechom), ale poďme, poďme k veci. Jak hovoril aj váš kolega Bastrnák, tak vlastne, že majú inú možnosť. No otázka je, či majú mať inú možnosť, pretože naozaj sa bavíme o veľmi sofistikovanom procese. A to je otázka, že či takýto proces máme odovzdať ľuďom, aby ho mali vo svojich rukách, aby mali tú možnosť. To je práve tá najväčšia dilema, ktorú som tu snažil sa natieniť, pretože ak nevieme zabezpečiť tomu patričné vzdelanie, tak potom načo máme pálenice veľké, tak nech si teda, však to nemusí byť vzdelaný človek, však aj v páleniciach nech teda pracujú ľudia, však čo tam, zapne tlačítko a nejak, nejak to pôjde. Problém je, keď sa veci začnú kaziť, keď nefungujú, vtedy potrebujete odborníka. Keď všetko ide hladko, nepotrebujete odborníka. A ešte teda na margo toho odľahčenia, že áno, že poslanci hlasujú, no ono je horšie, keď ešte tí poslanci, ktorí nemajú až takú vedomosť, aj také zákony predkladajú, ale teda tu nechcem tým nič naznačiť, lebo naozaj som ocenil pána kolegu, že úprimne sa snažil teda tomu zákonu venovať, aj keď teda vieme, že toto nie je jeho profesia, ale, ale to úsilie určite treba oceniť. A dalo by sa k tomu hovoriť ešte viac, ale myslím, že to najdôležitejšie odznelo a už by to bolo asi len prenie sa o určité argumenty. A ja som povedal, že nemôžem podporiť tento návrh, lebo tie riziká sú tam veľké. Čas ukáže, ak si to schválite, tak čas ukáže a môžme sa len modliť, aby sa nenaplnili. Ja ako kresťan sa určite teda budem modliť aj za tieto veci.
Blanár, Juraj, podpredseda NR SR (2022-10-04):
Pani poslankyne, páni poslanci, otváram možnosť prihlásiť sa ústne do rozpravy. Pán predseda výboru Marián Viskupič ako jediný. Uzatváram možnosť sa prihlásiť do rozpravy. Nech sa páči, máte slovo.
Hrušovský, Pavol, predseda NR SR (2011-10-21):
Panie poslankyne, páni poslanci, budeme pokračovať v rokovaní prerušenej 24. schôdze Národnej rady. (Zaznievanie gongu.) Panie poslankyne, páni poslanci, chcem informovať Národnú radu o tom, že Ústavnoprávny výbor Národnej rady Slovenskej republiky využil legislatívnu iniciatívu a predložil Národnej rade návrh na zmenu Ústavy Slovenskej republiky. Vláda Slovenskej republiky návrh v zmysle legislatívnych pravidiel prerokovala a dospela k záveru, že sú dané dôvody, aby sme tento návrh prerokovali v skrátenom legislatívnom konaní. Teraz, predtým, ako budeme môcť o tomto návrhu rokovať, najskôr musíme tento bod programu zaradiť do rokovania 24. schôdze Národnej rady Slovenskej republiky. Preto chcem poprosiť pánov poslancov, aby sa dostavili do rokovacej sály a hlasovaním sme rozhodli o vôli Národnej rady zaradiť, resp. rozhodnúť o návrhu, o ktorom Národná rada má rozhodnúť. Prosím, páni poslanci. Panie poslankyne, páni poslanci. V mene piatich poslaneckých klubov navrhujem, aby sme do rokovania programu 24. schôdze Národnej rady Slovenskej republiky zaradili nový bod, ktorým je návrh vlády na skrátené legislatívne konanie o návrhu Ústavnoprávneho výboru Národnej rady na vydanie ústavného zákona, ktorým sa mení a dopĺňa Ústava Slovenskej republiky 460/1992 Z. z., ktorý máme prerokovať ako tlač 548. Páni poslanci, prezentujme sa a hlasujme o návrhu na doplnenie programu 24. schôdze. Prosím o pokoj, páni poslanci. (Hlasovanie.) 133 prítomných, 133 za návrh. Národná rada návrh schválila. Na základe schváleného bodu programu prosím teraz, aby z poverenia vlády Slovenskej republiky dôvody, ktoré viedli vládu, aby si osvojila návrh ústavnoprávneho výboru, aby sme o návrhu zmeny Ústavy rokovali v skrátenom legislatívnom konaní, uviedla a odôvodnila Národnej rade pani ministerka spravodlivosti Lucia Žitňanská. Nech sa páči, pani ministerka, máte slovo. (Rokovanie o návrhu vlády na skrátené legislatívne konanie o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 548.)
V. Veteška, podpredseda NR SR: (2005-07-06):
I. Šramko, guvernér Národnej banky Slovenska: Okrem znižovania úrokových sadzieb centrálna banka reagovala na nadmerné posilňovanie výmenného kurzu, nielen verbálnymi upozorneniami, na riziká spojené s takýmto vývojom, ale aj priamymi intervenciami na devízovom trhu. Relatívne dynamická apreciácia koruny však pokračovala aj v prvých mesiacoch tohto roku, pričom centrálna banka využila na jej elimináciu všetky dostupné nástroje vrátane ďalšieho zníženia kľúčových úrokových sadzieb o 1 %. Vývoj v posledných mesiacoch dáva NBS za pravdu, že jej obavy spojené s nadmerným zhodnocovaním výmenného kurzu nezodpovedajúcemu ekonomickým fundamentom boli opodstatnené. Tak ako centrálna banka viackrát zdôrazňovala, špekulatívny kapitál zvykne prestreliť a potom prichádzajú nevyhnutné korekcie. Výmenný kurz je dôležitá téma. Dovoľte mi však krátko spomenúť aj ďalšie oblasti ekonomického vývoja v roku 2004, pričom pre centrálnu banku je prirodzene tou najdôležitejšou inflácia, cenová stabilita. V porovnaní s predchádzajúcimi rokmi došlo k zníženiu rozsahu úprav regulovaných cien, čo sa premietlo vo výraznom poklese celkovej inflácie. Kým v decembri 2004 dosahovala inflácia úroveň 5,9 %, v apríli 2005 poklesla na 2,7 %.
M. Číž, podpredseda NR SR: (2007-02-07):
(Hlasovanie.) Prítomných 130 poslancov, za návrh 55 poslancov, proti 72 poslancov, zdržali sa 3 poslanci. Konštatujem, že tento návrh sme neschválili.
Jasaň, Viliam, poslanec NR SR (2012-07-02):
Ďakujem pekne, pán predsedajúci. Vážené kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov, máte to ako tlač 93, ako spravodajca určený Výborom Národnej rady Slovenskej republiky pre sociálne veci uznesením č. 10 z 12. júna 2012 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 79 z 1. júna 2012 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor v termíne do 32 dní od rozhodnutia prerokovať návrh v druhom čítaní. Ďakujem, pán predsedajúci, otvorte, prosím, rozpravu.
A. Belousovová, podpredsedníčka NR SR: (2008-11-27):
Nech sa páči, pani poslankyňa, máte slovo.
Kollár, Boris, predseda NR SR (2022-10-04):
Pardon, Lehotského, ospravedlňujem sa.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 137 poslancov. Konštatujem, že tento návrh sme schválili.
Kuffa, Štefan, poslanec NR SR (2015-12-09):
Ďakujem za slovo... (Prerušenie vystúpenia predsedajúcim.)
Danko, Andrej, predseda NR SR (2017-06-19):
Ďakujem. Na vystúpenie pani poslankyne dve faktické, uzatváram možnosť prihlásenia sa faktickými poznámkami. Pani poslankyňa Blahová.
Simon, Zsolt, minister pôdohospodárstva a rozvoja vidieka SR (2010-12-14):
Ďakujem. Vážený pán predseda, vážené pani poslankyne, vážení páni poslanci, v predloženej správe, ktorá má informatívny charakter, sú uvedené hospodárske výsledky a celkový stav vodného hospodárstva na Slovensku v roku 2009 v kontexte s vývojom a stavom základných makroekonomických ukazovateľov hospodárstva Slovenskej republiky, ako aj implementácie smerníc Európskej únie v oblasti vodného hospodárstva v roku 2009. Úvodné kapitoly charakterizujú úlohy vodného hospodárstva, organizáciu a riadenie rezortu. Uvádza sa v nich vývoj vybraných ukazovateľov vodného hospodárstva ako hrubý domáci produkt, mzdy, zamestnanosť, vzťah vodného hospodárstva k štátnemu rozpočtu, nové právne predpisy a normalizačná činnosť v oblasti vodného hospodárstva, problém implementácie rámcovej smernice o vode a prehľad projektov financovaných z fondov Európskej únie a medzinárodná spolupráca v oblasti vodného hospodárstva. V ďalších kapitolách sú uvedené charakteristiky prírodných podmienok v oblasti vôd a vodného hospodárstva, rozdelenie vodného fondu Slovenska do hydrologických a administratívnych jednotiek v súlade s článkom 3 rámcovej smernice o vode a taktiež aktualizované údaje o chránených územiach na Slovensku. Časť Využívanie vôd je rozdelená na využívanie vôd vo vodných útvaroch, zásobovanie pitnou vodou, odovzdávanie a čistenie znečistených vôd, nakladanie s čistiarenskými kalmi a ich produkcia a mimoprodukčné úžitky vodného hospodárstva, s čím súvisí aj monitorovací a informačný systém dosahu ľudskej činnosti na stav povrchových a podzemných vôd. V závere je venovaná pozornosť ekonomike a pôsobeniu ekonomických nástrojov, ako je cena vody, poplatky, dane a úvery, a taktiež zamestnanosti, mzdám a produktivite práce. Hodnotí sa tu aj investičná činnosť vo vodnom hospodárstve. Celkový objem investícií vo vodnom hospodárstve v roku 2009 predstavoval 348 mil. eur. V kapitole Prehľad programov a plánov riadenia povodí sú opísané zmeny na úseku vodného plánovania. Predmetný materiál bol prerokovaný vo vláde 27. októbra a schválený. Vážený pán predseda, vážené pani poslankyne, vážení páni poslanci, odporúčam Národnej rade, aby predloženú správu vzala na vedomie. Ďakujem pekne za pozornosť.
Vašečka, Richard, poslanec NR SR (2020-03-24):
Ďakujem, pán predseda. Zo spoločnej správy nevyplynuli žiadne pozmeňujúce a doplňujúce návrhy a takéto návrhy nevyplynuli ani z rozpravy, keďže v rozprave nikto nevystúpil. Keďže návrh zákona prerokovávame v skrátenom legislatívnom konaní, tak v súlade s rokovacím poriadkom sme v treťom čítaní a pristúpime k hlasovaniu o návrhu zákona ako celku. Pán predsedajúci, prosím, dajte hlasovať o návrhu zákona ako o celku s odporúčaním gestorského výboru schváliť.
Vlčan, Samuel, minister pôdohospodárstva a rozvoja vidieka SR (2022-04-28):
Samozrejme, tak ako sme komunikovali spolu s pánom premiérom, v nejakom čase dôjde k opakovanému výberovému konaniu na pozíciu generálneho riaditeľa Slovenského pozemkového fondu. Je to, samozrejme, o kvalite manažéra, ale je to aj o tom legislatívnom prostredí. A chcem vás teda poprosiť už dopredu o podporu poslaneckému pozmeňovaciemu návrhu, ktorý príde v rámci druhého čítania k novele č. 330/1991 Zb., kde je viacero zjednodušení konania pre Slovenských pozemkový fond, ktoré som inicioval ja, ktoré prišli aj zo Slovenského pozemkového fondu, ako napríklad, že náš návrh z ministerstva pôdohospodárstva je, že v prípade, ak v niektorej žiadosti o vyjadrenie sa Slovenský pozemkový fond nevydá stanovisko do 60 dní, bude sa mať za to, že vyjadril súhlas. Ďakujem.
D. Čaplovič, poslanec: (2005-05-12):
Čo, sa týka toho vzťahu, toho kádrovania, ktoré je asi blízke pánu Mikloškovi, ja som kádrovanie nikdy neuznával, ani v minulosti, ani teraz. Musím povedať, že všetko, čo je násilné, sa mi bridilo aj v minulosti, aj teraz. Aj čo je povinné a povinné je hlavne vo vzťahu k prvým triedam základných škôl, aj keď je to v alternatíve. Ja som vždy presadzoval istý spôsob dobrovoľnosti, súhlasu a dopracovaniu sa k tým hodnotám cez poznanie a to je ďaleko pevnejšie v človeku, ako keď je to dávané povinnosťou. A čo sa týka toho majetku, áno, nesúhlasil som, povedal som to aj pánu generálnemu biskupovi, aj ďalším. Pokiaľ sa nedohodnete s ľudovou školou umenia, s konzervatóriom a so Slovenskou akadémiou vied, nemôžem súhlasiť. Nemôžem súhlasiť, aby tie budovy zákonom prešli. Tam, kde sa dohodli, čo sa týka Prešova, plne som to akceptoval. Ale naozaj riešme veci aj v tejto oblasti, aj návratu majetku dohodou, nielen zákonmi. Ďakujem.
Baránik, Alojz, poslanec NR SR (2016-09-20):
Ďakujem. Ja by som doplnil pána poslanca Kotlebu v tom, že keď sa pozrieme na štatistiky, ktoré nám správa špeciálneho prokurátora uvádza, tak tam je jasne uvedené, že je úplne disproporčné percento vecí riešených dohodou o vine a treste. Čiže miesto toho, aby sme pranierovali tých korupčníkov, aby sme ich odstrašovali súdmi a aby ľudia videli, že korupčníci budú stíhaní a že budú stáť pred súdom, tak my to jednoducho ututláme tak, aby v tichosti sa nevedelo, títo ľudia potom na druhý deň po takomto ututlaní chodia po uliciach ako vážení občania, nič sa nedeje. Inými slovami, čo sa nám nepodarí zamiesť pod koberec hneď na začiatku, tak to potom ututláme spôsobom „dohoda o vine a treste“. Je to odsúdeniahodné, pretože neexistuje žiadny spoločenský záujem na tom, aby sa korupčné trestné činy ututlávali, aby sa o nich nevedelo, aby sa nevedelo, že korupčníci sa trestajú. Je to naozaj zvrhlé.
Grendel, Gábor, podpredseda NR SR (2022-09-27):
S ďalšou faktickou poznámkou pán poslanec Svrček.
Laurenčík, Milan, podpredseda NR SR (2020-11-12):
Dajte čas pánovi...
P. Paška, predseda NR SR: (2006-12-06):
(Hlasovanie.) 140 prítomných, 125 za, 14 sa zdržalo, 1 nehlasoval. Konštatujem, že sme pozmeňujúci návrh pani poslankyne Angyalovej schválili. Ďalej.
F. Mikloško, poslanec: (2002-02-05):
I. Presperín, podpredseda NR SR: Pán spravodajca, naspäť, nech sa ti páči. Prosím, pán spravodajca, uveďte hlasovania jednotlivo. Vyhlasujem predchádzajúce hlasovanie za zmätočné. (Ruch v sále.) M. Mesiarik, poslanec: Vážený pán podpredseda, navrhujem, aby sme hlasovali skutočne o týchto personálnych otázkach jednotlivo, podľa návrhov, ako ich vládna strana predložila. (Ruch v sále.) I. Presperín, podpredseda NR SR: Hlasujeme, páni poslanci. Hlasujte. (Ruch v sále.) Páni poslanci, prerušujem na 5 minút rokovanie Národnej rady. Žiadam predsedov poslaneckých klubov, aby sa dostavili do rokovacej sály. (5-minútová prestávka.) I. Presperín, podpredseda NR SR: Páni poslanci, prosím, aby ste sa vrátili do rokovacej sály, budeme pokračovať v rokovaní Národnej rady. Prosím, aby ste sa vrátili do rokovacej sály. (Hlasy v sále.) Páni poslanci, žiadam vás, aby ste prišli do rokovacej sály. Chcem oznámiť poslancom a poslankyniam Národnej rady, že hlasovanie, posledné, ktoré sme uskutočnili k tlači 1222, je platné tak, ako sme ho schválili. Čiže budeme pokračovať prvým čítaním o vládnom návrhu zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov, ako tlač 1319. Spravodajkyňou bola poslankyňa Sárközyová, nech sa páči, pani poslankyňa.
B. Bugár, podpredseda NR SR: (2003-07-02):
E. Rusnáková, poslankyňa: ... ale môžem prečítať naraz ďalej, aby za gestorský výbor určila Výbor Národnej rady  pre vzdelanie, vedu, mládež, šport, kultúru a média s tým, že určené výbory ho prerokujú v lehote do 28. augusta 2003 a gestorský výbor do 5. septembra 2003.
Sulík, Richard, predseda NR SR (2010-12-01):
Ďakujem vám. Takže teraz sme mali správnu správu. Faktická poznámka nie je žiadna. Slovo má pán poslanec Záhumenský, nech sa páči.
Lajčák, Miroslav, minister zahraničných vecí a európskych záležitostí SR (2016-12-01):
Budem rád, keď sa budeme držať faktov a nie pocitov. Myslím, že pocitom sme dali priechod až viac, než by bolo záhodno v právnom štáte. Nie, nevnímam to tak, že sa nástupom pani Ťapákovej predražili podujatia, vnímam tak, že naša debata o komunikácii so slovenskou verejnosťou v súvislosti s podujatiami týkajúcimi sa slovenského predsedníctva nadobudla profesionálnejší rozmer, lebo doň vstúpil, do tej diskusie, aj človek, ktorý má obrovské osobné skúsenosti s pôsobením v slovenských médiách, s komunikáciou so slovenskou verejnosťou. Ešte raz hovorím, jej názor je poradný a rozhodnutia sa prijímajú v štandardnom mechanizme tak, ako ho má ministerstvo zahraničných vecí nastavené. Ďakujem, skončil som.
Kamenický, Ladislav, poslanec NR SR (2012-11-28):
Ďakujem. Ja chcem oceniť, konečne jeden rečník z opozície sa snaží nejakým spôsobom diskutovať o návrhu tohto zákona a že konečne niekto aj uznal, že sme pokročili nejako, aby sme dosiahli ten cieľ, ktorý sme chceli. To znamená, aby aj, ja chcem skutočne povedať, že Ľubo Petrák podal, myslím si, že veľmi dobrý návrh toho pozmeňujúceho návrhu ohľadne toho 30-percentného kvóra súvisiaceho s petíciou. Takže ďakujem pekne. Len toľko.
Šuca, Peter, poslanec NR SR (2010-07-08):
Sľubujem. (Potlesk.)
Uhrík, Milan, poslanec NR SR (2018-02-08):
Vážená pani poslankyňa, s predloženým návrhom zákona sa nedá nič iné len súhlasiť. Ja osobne ho určite podporím. A pripomeniem trošku taký iný pohľad, takú inú perspektívu. Nebolo to tak dávno, čo médiami prebehla správa z východného Slovenska, kde asociáli z osady v okrese Sobrance ukradli z dvora rodinného domu psa. Rodina tohto psíka skúšala hľadať. Pýtali sa, hľadali, behali. Nakoniec ho nenašli. O smrti toho psa sa dozvedeli vlastne tak, že policajti priniesli kožu toho psa danej rodine. Nakoniec sa zistilo, že tí asociálni Cigáni, ktorí toho psa ukradli, ho zabili, pravdepodobne zjedli a až pitva preukáže, či ho aj týrali. Ono v týchto osadách je totiž to zvykom, že keď, predtým ešte, ako psa zjedia, tak najskôr ho priviažu s reťazou alebo nejakým špagátom a bijú ho, kým z neho, hovorí sa ľudovo, vytlčú psinu. Dospelo to k takému paradoxu, že ľudia si kupujú strážnych psov, a nakoniec nie tí strážni psi strážia ich rodiny a ich domy, ale ľudia musia tých strážnych psov strážiť pred asociálmi, zatvárať ich do voliér, zatvárať ich do rodinných domov, aby im ich proste neukradli. Myslím si, že určite by sa malo na zviera nazerať ako na živého tvora, a pokiaľ to tak bude, tak sa vytvorí aj legislatívna pôda, nejaký základ pre to, aby sa aj do budúcna trošku obmedzili nelegálne chovy, obmedzili sa nelegálne biznisy, týranie zvierat a celkovo sa zvýšila tá spoločenská zodpovednosť voči zvieratám. Ako majiteľ psa tiež beriem tieto veci veľmi, veľmi osobne. Mnohí ľudia považujú naozaj zvieratá len za veci, ale každý, kto má nejaké zviera v rodine, tak vie, že každé zviera má tiež svoje city, prejavuje radosť, smútok a podobné veci, čiže, čiže určite to podporím.
P. Paška, predseda NR SR: (2009-02-06):
Otváram rozpravu. Písomnú prihlášku nemám, takže máte slovo, zároveň dávam možnosť sa prihlásiť do rozpravy ústne. Končím možnosť sa prihlásiť. Takže budete, pán spravodajca, jediný v rozprave. Nech sa páči, máte slovo.
Hrnčiar, Andrej, podpredseda NR SR (2017-04-07):
... to je váš problém. (Potlesk.)
Blanár, Juraj, podpredseda NR (2023-02-07):
Vážený pán predseda, vážená snemovňa, hlasovanie sa už nedá opraviť, ale uviesť aspoň zámer hlasujúceho. V tomto prípade o pomoci v hmotnej núdzi bolo zrejmé, že som pri postúpení zákona do tretieho čítania hlasoval za, avšak v záverečnom hlasovaní ma vykázalo hlasovacie zariadenie, že som nehlasoval, ale chcel som hlasovať opäť za. Tak len pre informáciu do záznamu. Ďakujem.
Laurenčík, Milan, podpredseda NR SR (2021-02-05):
Ďalšiu faktickú poznámku má pani poslankyňa Magdaléna Sulanová, nech sa páči.
Jurinová, Erika, poslankyňa NR SR (2016-09-12):
Ďakujem pekne. Ja by som ešte teda podotkla, že som strašne zvedavá, ako bude tá novela vyzerať v skutočnosti. Lebo teraz sme dostali naozaj nejaký nástrel, boli sme upovedomení o tom, že ešte prebehnú rokovania, teda najmä v rámci koalície, tak ja som strašne zvedavá, čo bude skutočným výsledkom novely rokovacieho poriadku. Lebo tak, ako je nastavený dnes, ja som určite presvedčená, ako aj mnohí moji kolegovia, že je to zákon šitý pre alebo proti opozícii. Jako v tomto presvedčení ma asi, alebo toto presvedčenie nezmením, iba, iba ak by sa to stalo, že rokovací poriadok bude platiť a zistím, že je to úplne v pohode a s prehľadom, tak potom sa všetkým ospravedlním. Ale opäť, napadnem ten spôsob prípravy zákona. Som presvedčená o tom, že ten zákon je iba na podnet predsedu Národnej rady a chcel stíhať termíny, aby vyzeral, že aspoň niečo poriadne urobil. Ale, bohužiaľ, to poriadne tam bude chýbať. Je to naozaj zlá novela a rozumnejšou cestou by bolo stiahnuť ju. Ďakujem.
Hrnčiar, Andrej, podpredseda NR SR (2017-02-07):
Poslanec Viskupič.
V. Tomanová, ministerka práce, sociálnych vecí a rodiny SR: (2009-06-23):
Účelom a dôvodom na ratifikáciu dohovoru je najmä posilniť právo na ochranu zamestnancov pri práci a ďalších osôb pracujúcich v poľnohospodárstve prostredníctvom inšpekcie práce. Na základe aplikácie čl. 5 ods. 1 dohovoru sa uvádza vo vyhlásení pripojenom k ratifikácii, že systém inšpekcie práce v poľnohospodárstve Slovenskej republiky pokrýva všetky kategórie osôb špecifikovaných v čl. 5 ods. 1 písm. a), b) a c) dohovoru. Materiál bol predmetom rokovania Legislatívnej rady, ktorá nevzniesla zásadné pripomienky. Materiál prerokovala aj Hospodárska a sociálna rada Slovenskej republiky 30. apríla. Sociálni partneri predložili písomné stanoviská. Konfederácia odborových zväzov vyslovila súhlas s ratifikáciou a odporúčala ho posunúť do ďalšieho legislatívneho procesu. Združenie miest a obcí Slovenska vyslovilo súhlas s materiálom. Republiková únia zamestnávateľov svoj zásadný nesúhlas s ratifikáciou dohovoru nepodložila relevantnými vecnými argumentmi a dôvodmi, ktoré bránili ratifikácii. Asociácia zamestnávateľských zväzov a združení neuplatnila zásadnú pripomienku k materiálu. Materiál bol predmetom rokovania vlády Slovenskej republiky 13. mája a vláda vyslovila súhlas s týmto materiálom bez pripomienok. Bol predmetom rokovania príslušných výborov Národnej rady, a to gestorského výboru, výboru pre sociálne veci a bývanie, ústavnoprávneho výboru, výboru pre pôdohospodárstvo, životné prostredie a ochranu prírody. Uvedené výbory vyjadrili súhlas s predloženým materiálom. Ďakujem, pán predsedajúci.
Viskupič, Jozef, poslanec NR SR (2016-02-11):
Viliam, ja som čakal na prejav jedného z lekárov k tejto téme a mám pocit, že vystavaný bol aj vtipne a priamo k veci. Ja mám teraz na srdci jeden moment prebiehajúcej schôdze. A to je, že chcem sa aj tým sestrám, ktoré tu doteraz sú nútené byť, lebo majú záujem počuť, akým spôsobom sa parlament zaoberá ich situáciou, ospravedlniť. Ak totižto dvaja robia tú istú vec, tak nie je to vždy tá istá vec. Áno, použili sme v pléne parlamentu pri odvolávaní premiéra sochu alebo figurínu zobrazujúcu premiéra. Bola to téma odvolávania premiéra, bola to téma, ktorá úzko súvisela s dneškom. A premiér, keďže sa tu vtedy nevyskytoval, tak sa tu vyskytla tá figurína, pričom pri téme zdravotných sestier, z ktorých dali mnohé výpovede, a podľa mňa hrajú s nimi mocní tejto krajiny jednu hnusnú rukojemnícku drámu, si tie sestry nezaslúžia, ak je tu úzke a hlúpe politikárčenie pri téme zdravotníctva, aby sem kolegovia prinášali nejaké sochy a riešili si tu svoje mindráky. Takže moje ospravedlnenie je za to, že tu vznikli dve sochy, ktoré nemajú s témou zdravotníctva absolútne žiadnu súvislosť. A naozaj je to dehonestujúce, hlavne pre tie sestry, ktoré aj od tohto parlamentu čakali riešenie. Toto, čo predviedli kolegovia, riešením nie je.
Poliačik, Martin, poslanec NR SR (2016-04-21):
Ďakujem pekne. No, myslím si, že bolo by dobré si pozrieť, že vlastne ako to slobodné vzdelávanie vyzerá. Pretože nechať slobodu aj školám, aj deťom, neznamená anarchiu. Tam ono je to vždycky sloboda vo vnútri vopred vytýčených hraníc. Len čo hovoríme, že dneska tie hranice sú proste neskutočne široké a snažia sa regulovať úplne všetko, počet hodín, počet minút na hodine, rozvrstvenie predmetov, spájanie po ročníkoch alebo rozpájanie po ročníkoch, jednoducho tá regulácia je obrovská. A to, čo som dnes povedal, to platí. Štátny vzdelávací program sa má zúžiť na nutné minimum, ale to sa musí potom veľmi prísne vyžadovať, a nemá byť štátnym vzdelávacím programom hlavne v oblasti vedomostí, ale hlavne v oblasti schopností. To znamená od toho, čo vieš, máme prechádzať k tomu, čo vieš urobiť, čo vieš vyriešiť, s čím sa vieš popasovať. A ak toto budeme vedieť spraviť, tak potom aj priestor pre slobodu detí a učiteľov bude dostatočne veľký a zároveň to bude mať pravidlá, vnútornú štruktúru, vďaka ktorej budeme vedieť odkontrolovať tie výsledky. Takže ja určite nie som za anarchiu. Určite nie som za to, aby si školy rušili vyučovanie evolúcie a nahrádzali ho kreacionizmom. Určite nie som za to, aby tá ruka bola úplne voľná pri vytváraní vzdelávacieho obsahu. Ja hovorím, že dneska je príliš veľký a je príliš preregulovaný a že ho treba zmenšiť a oveľa viacej priestoru nechať na kreatívnu prácu samotných škôl pri vytváraní obsahov a učiteľov pri tom, akým spôsobom obsah dostanú k deťom.
Saloň, Marián, poslanec NR SR (2022-02-22):
Ďakujem veľmi pekne. Pán poslanec Žiak, ja sa zvyknem vyjadrovať vždy vecne, či už vo faktickej, alebo v samotnej rozprave. Dokonca aj dnes po rozprave som dostal taký mierny náznak pochvaly od pána poslanca Pročka. Možno to jemu v strane nepomôže za to, že mi to naznačil, možno ani mne to v strane nepomôže za to, že ma pochválil, ale, pán poslanec Žiak, zapamätajte si jednu vec, taká, taká dobrá rada, že niekedy menej znamená viac. Lebo myslím si, že keď toto, čo ste dnes v tej rozprave povedal, budú prepisovať kolegyne z Národnej rady, ktoré robia prepis vystúpení poslancov v Národnej rade, ťažko budú to sa snažiť nejak pochopiť, lebo... á, ostanem radšej v tej slušnej rovine a ukončím svoje vystúpenie.
Laššáková, Jana, podpredsedníčka NR SR (2015-10-21):
Pán poslanec Petrák, nech sa páči.
Galko, Ľubomír, poslanec NR SR (2014-10-28):
Ďakujem pekne. Ja zareagujem len na pána kolegu Martvoňa. Ste ma dobre asi nepočúvali, lebo ja si myslím, že som povedal toho na moje pomery, toho pozitívneho na Generálnu prokuratúru až moc. Je tam jasný posun oproti tomu, ako fungovala prokuratúra predtým, keď ju viedol Dobroslav Trnka, a ako funguje teraz. Ja som o tom rozprával, čo sa dialo predtým, v tom roku 2011 a do tých marcových volieb 2012 a čo sa deje teraz, pričom som vymenoval niekoľko takých prípadov. A ja neviem, či tu je ešte niektorý poslanec, ktorý by tak aktívne s prokuratúrou spolupracoval ako ja. Čo sa týka súčinnosti, čo sa týka podania trestných oznámení, ja nepotrebujem robiť divadlo tak ako minister obrany Glváč, že si tam zavolá médiá a chodí tam s médiami sa akože zaujímať o to a tak ďalej a tak ďalej. Ja sa snažím, akonáhle mám pocit, že treba niekoho potrestať a treba niekoho trestne stíhať, tak jednoducho podávam trestné oznámenie. Keď ma tam zavolajú, vypovedám. Toto je moja práca. A ja si myslím, že tá prokuratúra dnes funguje lepšie, ako fungovala predtým. Ale ešte jedenkrát v súvislosti s tou pseudokauzou, o ktorej rozprávam. Jednoducho je nesprávne, aby som ja osobne bol alebo tri roky obvinení dôstojníci Vojenského obranného spravodajstva boli kladivom v nejakom spore súčasné vedenie Generálnej prokuratúry – JUDr. Čentéš. To len slepý nevidí. Len slepý nevidí to, že sa to otvorilo vtedy, keď pán prezident Kiska stiahol pripomienky, pričom Ústavný súd ide rozhodovať o tom podnete pána Čentéša. Takýmto spôsobom sa táto kauza politicky zneužíva voči JUDr. Čentéšovi, nie voči mne, ale voči JUDr. Čentéšovi. A len slepý to nevidí, o tom som hovoril, pán Martvoň.
Žiga, Peter, podpredseda NR SR (2024-06-20):
Na vaše vystúpenie tri faktické poznámky. Pán poslanec Grendel.
Beblavý, Miroslav, poslanec NR SR (2012-05-15):
Vážené kolegyne, vážení kolegovia, dovoľte mi vystúpiť k tejto závažnej personálnej nominácii. Môžem sledovať na iPade pána ministra, čo sa práve deje v športovom dianí, ale ak ho môžem poprosiť, predsa len chvíľu keby venoval pozornosť predsa len vážnej téme, ale... (Prerušenie vystúpenia predsedajúcou.)
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte. (Hlasovanie.) Prítomných 89 poslancov, za hlasovalo 86, proti nebol žiaden poslanec, zdržali sa 3, hlasovali všetci. Konštatujem, že boli schválené tieto body. Nech sa páči, pán spravodajca.
Baránik, Alojz, poslanec NR SR (2017-09-13):
Budem reagovať na pána podpredsedu Bugára. Myslím si, že je v rozpore so záujmami tohto parlamentu, aby podpredseda, jeho podpredseda dúfal, že člen parlamentu bude súdne alebo inak napadnutý za to, čo tu povedal. Je mi to jasné, že lojalita pána podpredsedu nie je v tomto parlamente, ale v tej bande, ktorá nás tu okráda. Ale nemal by to takto až veľmi dávať najavo.
Pellegrini, Peter, predseda NR SR (2015-04-16):
Dúfam, že oceníte, pán Hlina, moju veľkorysosť, že som vás neupozornil, že ste porušili rokovací poriadok. Pán poslanec Kuffa, nech sa páči, teraz je priestor na vaše vystúpenie.
Figeľ, Ján, podpredseda NR SR (2014-10-30):
(Ruch v sále.) Chvíľočku počkáme.
D. Lipšic, poslanec: (2008-12-03):
Druhá poznámka ešte k tým pozmeňujúcim návrhom pána poslanca Miššíka. Je tam návrh, aby sa v zásade ponechal ten režim vyhotovovania rýchlopisného záznamu, čo ja považujem tiež za správne. A teraz poviem jednu vec. Keď sme trestné kódexy schvaľovali, ony sa schválili niekedy v lete 2005 a boli účinné od 1. 1. 2006, tak boli tlaky, že tak urobme výberové konanie na tie rýchlopisné záznamy, že časový stres je a proste aby sme to stihli. Ja som vtedy povedal, že nie. Radšej nech to počká pár mesiacov, ale urobme transparentný tender, proste žiadne podprahové, neviem aké priame, časová tieseň. Ale dneska už sú naozaj tri roky, odkedy sú trestné kódexy účinné a bolo dosť času na to, aby ten rýchlopisný záznam sa mohol realizovať všade, nielen niekde, a myslím, že je to lepšie. Uľahčuje to objektívnosť, uľahčuje to samotné konanie hlavného pojednávania a jeho aj objektívnosť a nezaťažuje to ani sudcov pri diktovaní zápisnice, takže je to podľa mojej mienky systém, ktorý je správny a bolo by lepšie ho ponechať, a nie umožňovať ešte aj ďalšie mnohé alternatívy. Takže v tomto s tým, čo pán poslanec predniesol, ja nemám problém.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 136 poslancov, za 78, proti 46, zdržalo sa 12. Schválené.
Hrnčiar, Andrej, podpredseda NR SR (2017-04-07):
Reakcia na faktické poznámky, pán poslanec Vážny.
Lubyová, Martina, ministerka školstva, vedy, výskumu a športu SR (2018-05-10):
Vážený pán poslanec, v mene podpredsedníčky vlády a ministerky pôdohospodárstva a rozvoja vidieka, ktorú dnes zastupujem, vám ďakujem za položenú otázku. Dovoľte mi prečítať odpoveď pani ministerky Gabriely Matečnej. Vážený pán poslanec, hlavným cieľom koncepcie revitalizácie hydromelioračných sústav na Slovensku, ktorá bola schválená vládou Slovenskej republiky dňa 20. 11. 2014, je podpora preventívnych opatrení pred negatívnymi dôsledkami prírodných katastrofických udalostí a nepriaznivých zrážkových pomerov na potenciál poľnohospodárskej výroby, predovšetkým výskyt prívalových dažďov a sucha. Z hľadiska zmiernenia dôsledkov sucha na poľnohospodársku výrobu ministerstvo pôdohospodárstva a rozvoja vidieka Slovenskej republiky v spolupráci s PPA pripravilo výzvu na predkladanie žiadostí o poskytnutie nenávratného finančného príspevku z Programu rozvoja vidieka Slovenská republika 2014 – 2020 pre opatrenie č. 4, investície do hmotného majetku, podopatrenie 4.1, podpora na investície do poľnohospodárskych podnikov so zameraním na zavlažovanie. Týka sa to investícií v súvislosti s využívaním závlah, revitalizáciou investícií do existujúcich a nových závlahových systémov, infraštruktúry, ako aj koncových zariadení s cieľom ich výstavby, rekonštrukcie, modernizácie a efektívnejšieho nakladania so závlahovou vodou a energiou obmedzením ich strát, všetko s cieľom zvýšiť produkciu a jej kvalitu. Zároveň štátny podnik Hydromeliorácie v zriaďovateľskej pôsobnosti MPRV SR eviduje stav závlahových systémov na území Slovenskej republiky, ktoré predkladá každoročne či už v rámci koncepcie rozvoja podniku v zmysle § 19 zákona č. 111/1990 Zb. o štátnom podniku, ale aj vo výročnej správe štátneho podniku. V neposlednom rade by som poukázala aj na pripravovaný rizikový fond, ktorého jedným z cieľov je pomôcť poľnohospodárom zmierniť preukázané škody spôsobené suchom. Vážený pán poslanec, ďakujem za vašu pozornosť. Vážený pán predsedajúci, ďakujem, skončila som.
Laššáková, Jana, podpredsedníčka NR SR (2015-05-22):
Vyhlasujem všeobecnú rozpravu za skončenú. Pani navrhovateľka, chcete niečo uviesť ešte k tomu? Áno, nech sa páči, máte slovo.
Laššáková, Jana, podpredsedníčka NR SR (2012-12-17):
Pani spravodajkyňa, chcete zaujať stanovisko k rozprave? Nech sa páči.
Pellegrini, Peter, podpredseda NR SR (2020-04-28):
Pán poslanec, s reakciou na faktické, pán poslanec Suja, nech sa páči.
Laurenčík, Milan, podpredseda NR SR (2021-06-30):
Pán poslanec Miroslav Suja vystúpi s faktickou poznámkou.
Brocka, Július, poslanec NR SR (2013-06-27):
Pán kolega Sulík, vaše mnohé ekonomické názory sú nielen veľmi zaujímavé, ja ich rád počúvam a s mnohými aj súhlasím a rád ich podporujem. Ale v niektorých hodnotových otázkach máte v hlave taký zmätok, pán kolega, lebo vy si slobodu pletiete s chaosom. A dokonca to, čo ste predviedli, keď ste hovorili alebo vyjadrovali sa na adresu cirkvi, tak mám pocit, že to ani nie je ani zmätok v hlave, ale to sú bludy. To sú bludy a by som vám poradil, to je aj výraz istej nevedomosti a nevzdelanosti, lebo to patrí k všeobecnému vzdelaniu. Ale to si myslím, že by dobehla diskusia vás s pánom Poliačikom. On ako filozof by vás mohol doškoliť a vám povedať niečo o cirkvách alebo o cirkvi. Lebo to, čo ste tu tie svoje predstavy prezentovali a ešte ste to spájali s tým, že ste ateista. Pán kolega, veď aj na ateistu človek musí mať isté vedomosti. Ja si myslím, že vy ste len sprostý. (Smiech v sále.)
Gyimesi, György, poslanec NR SR (2023-01-19):
Vážený pán predseda Národnej rady, vážené kolegyne, vážení kolegovia, so zármutkom vám chcem oznámiť, že dňa 30. decembra 2022 zomrel významný maďarský politik a náš bývalý kolega Miklós Duray. Miklós Duray je pre Maďarom, Maďarov na Slovensku synonymom boja za slobodu a boja za demokraciu a symbolom boja za rozširovanie práv národnostných menšín. Miklós Duray bol ešte počas komunistického režimu viackrát väznený pre svoje dielo a preto, že sa dokázal ako jeden z mála postaviť za Maďarov žijúcich na Slovensku a k jeho menu sa viaže napríklad aj záchrana národnostných škôl na Slovensku. Je možné povedať, že bez jeho diela a bez jeho vkladu by možno národnostné školstvo dnes ani neexistovalo. Miklós Duray bol zároveň aj jedným z popredných členov a zakladateľov hnutia Együttélés – Spolužitie, ktoré postavilo základy modernej národnostnej politiky na Slovensku. Bol zároveň aj poslancom vo Federálnom zhromaždení a potom až do roku 2010 bol poslancom Národnej rady Slovenskej republiky za SMK. Miklós Duray až do poslednej chvíle aj na svojej smrteľnej posteli dbal a zaujímal sa o postavenie Maďarov žijúcich na Slovensku a svojim ideálom a tomu, čomu veril, ostal verný až do smrti. Česť jeho pamiatke!
J. Burian, poslanec: (2008-09-17):
Najprv budeme hlasovať o bodoch spoločnej správy 1 až 6 s odporúčaním gestorského výboru schváliť ich. Poprosím, pán predseda, dajte hlasovať.
J. Mikuš, poslanec: (2002-10-15):
I. Presperín, doterajší podpredseda NR SR: Peter Miššík.
Paška, Pavol, predseda NR SR (2013-11-26):
(Zaznievanie gongu.) Pekné popoludnie, dámy a páni. Vážené panie poslankyne, vážení páni poslanci, poprosím vás o zaujatie miesta. (Zaznievanie gongu.) Vážené pani poslankyne, páni poslanci, otváram rokovanie 27. schôdze Národnej rady Slovenskej republiky. Poprosím vás o prezentáciu. (Prezentácia.) Prítomných je 121 poslankýň a poslancov. Konštatujem, že sme uznášaniaschopní. Overovateľmi na 27. schôdzi budú pán poslanec Ježík a Mičovský. Ich náhradníkmi pani poslankyňa Rošková a pán poslanec Viskupič. O ospravedlnenie na dnešnom rokovacom dni 27. schôdze požiadali páni poslanci Beblavý, Osuský a Želiezka. Dámy a páni, program alebo návrh programu 27. schôdze máte v laviciach. Chcem upozorniť na niekoľko zmien oproti pôvodnému návrhu, ktorý sme konzultovali aj na stretnutí poslaneckého grémia. Došlo k niekoľkým zmenám. Niektorí navrhovatelia požiadali o presunutie rokovania o svojich návrhoch až na januárovú schôdzu, niektoré návrhy boli vzaté späť. Chcem vás informovať, že k programu, a chcem vás požiadať aj, aby ste tomu venovali pozornosť, je v programe, je definovaný najdôležitejší bod a jeho rokovanie, a to je návrh zákona o štátnom rozpočte na 5. decembra po hodine otázok, to znamená od 15.00 hodiny. Ďalej vás chcem informovať, že minister vnútra požiadal, aby sme o jeho návrhoch rokovali v utorok na budúci týždeň od 9.00 hodiny. Ešte predtým, ako vás požiadam o návrhy na zmenu a doplnenie programu, vás chcem informovať, že na návrh gestorských výborov stanovisko Najvyššieho kontrolného úradu k štátnemu rozpočtu a návrhy rozpočtov príslušných organizácií, ako aj správy uvedú predkladatelia tak, ako sú uvedení, a súhlas s ich vystúpením v pléne vyjadríme v hlasovaní o návrhu programu. Pristúpime teraz k schvaľovaniu programu . Poprosím všetkých, ktorí majú návrh na zmenu a doplnenie, o to, aby predniesli svoj návrh. Pán poslanec Vašečka.
Pellegrini, Peter, predseda NR SR (2015-05-14):
Prezentujme sa a hlasujeme o pozmeňujúcom návrhu pána poslanca Kovačócyho. (Hlasovanie.) Prítomných 133 poslancov, za bolo 122, zdržalo sa 10, nehlasoval 1. Návrh sme schválili.
Figeľ, Ján, podpredseda NR SR (2012-07-26):
No na poslednú chvíľu. Pán spravodajca.
Kolesík, Andrej, poslanec NR SR (2015-06-16):
Ďakujem, pán predseda. V rozprave nevystúpil žiaden z poslancov, nebol teda podaný žiaden procedurálny návrh. Prosím vás, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Danko, poslanec: (2001-09-12):
A teraz poďme, to bola ľudová, samozrejme, reč. A teraz vám poviem ústavnoprávnu. Tu sedíte ústavní právnici, tak by som bol veľmi rád, keby ste ma trošku počúvali. Po páde totality čo nastalo v postkomunistickej Európe? Dochádza k transformácii týchto režimov a všetci deklarujeme, a my to deklarujeme v ústave, teda Slovenská republika vo všetkom ideme budovať demokratický a právny štát. Pýtam sa vás, poznáte vy základné atribúty demokratickosti? Niet sporu. Nikto v Európe vám nespochybní, že medzi tento atribút zastupiteľskej demokracie a právneho štátu nesporne patrí akceptácia spoločnosti vôle väčšiny, jednoducho väčšina má právo vládnuť. Samozrejme, v kultúrnej Európe sa považuje za samozrejmé, že má súčasne rešpektovať potreby a záujmy menšiny a vychádzať podľa možnosti v ústrety. Áno, lenže vy v tomto prípade, keď zahlasujete za urýchlené... I. Presperín, podpredseda NR SR: Prijatie...
Ďuriš Nicholsonová, Lucia, podpredsedníčka NR SR (2019-02-01):
Teraz poprosím spravodajcu, ktorého určil navrhnutý gestorský výbor pre vzdelávanie, vedu, mládež a šport, pána poslanca Mizíka, aby predniesol spravodajskú informáciu.
Cigániková, Jana, poslankyňa NR SR (2020-04-03):
Ďakujem pekne. Pán kolega, mne je len ľúto, že ste nevyužili moje ponuky, kde som teda bola aj za vašimi kolegami a ponúkla som sa, že vysvetlím všetko potrebné, aby sme zbytočne nenaťahovali túto rozpravu aj kvôli tejto situácii, aj kvôli tomu, že je naozaj nutné tieto opatrenia, ktoré sú navrhnuté v zákone, prijať čím skôr, aby naši zdravotníci mali ochranné prostriedky, aby naši občania mali lieky. Vy, pán Kuffa, ste od začiatku, čo hovoríte, ja som ešte nepočula vaše vystúpenie, ktoré by bolo k veci. Vy sa tu postavíte, kážete tu, úplne ste mimo a zdržujete tým úplne všetkých ani nehovoríte k veci. Povedali ste pár slov o azbeste, len aby sa to teda tvárilo, že hovoríte k tomu zákonu, ani ste to nepovedali správne. Tam sa, tam sa pojednáva o úplne iných veciach. Ja by som vás chcela poprosiť, aby ste si tu nešli ten svoj free style a samoľúbe vystúpenia, kde vám ide iba o prezentáciu svojej osoby, ale aby ste mysleli na občanov Slovenskej republiky. Ďakujem veľmi pekne. (Potlesk.)
P. Paška, predseda NR SR: (2009-09-16):
(Hlasovanie.) 137 prítomných, 81 za, 27 proti, 28 sa zdržalo, 1 nehlasoval. Schválili sme vládny návrh zákona o štátnej službe. Pán podpredseda Národnej rady Tibor Cabaj uvedie hlasovanie v druhom čítaní o návrhu poslanca Mariána Kovačócyho na vydanie zákona č. 372 Zb. o priestupkoch, je to tlač 1053. (Hlasovanie o návrhu poslanca Národnej rady Slovenskej republiky Mariána Kovačócyho na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1053.)
Laššáková, Jana, podpredsedníčka NR SR (2014-01-30):
Dobre. Ďakujem pekne.
J. Líška, poslanec: (2009-09-08):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a podľa § 70 ods. 1 zákona Národnej rady SR o rokovacom poriadku a podľa legislatívnych pravidiel zaradil ho na rokovanie 40., čiže dnešnej schôdze Národnej rady Slovenskej republiky. Ako spravodajca v prvom čítaní som si osvojil stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán podpredseda, prosím, otvorte rozpravu.
Jurinová, Erika, podpredsedníčka NR SR (2012-11-06):
Ďakujem, pán poslanec. Na vaše vystúpenie registrujem šesť faktických poznámok. Uzatváram možnosť prihlásiť sa. Pán poslanec Vašečka, nech sa páči.
Kvasnička, Marián, poslanec NR SR (2015-05-21):
Ďakujem veľmi pekne. Alojz, ja by som chcel len potvrdiť z vlastnej skúsenosti riaditeľa pomerne veľkého školského komplexu, že ten zúfalý zápas o eurofondy je naozaj komplikovaný prvkami, ktoré sú podľa mňa nesystémové a komplikujú ten proces. Vo chvíli, keď som chcel naozaj obnoviť zastarajúci funkcionalistický areál, tak som vedel, že jediný spôsob je ísť cestou eurofondov. Okamžite sa objavili firmy, ktoré sa začali do toho montovať. Na konci tohto úsilia po troch pokusoch bolo, že som nemal ani okná, ani budovu, funkcionalizmus chátra a bol som chudobnejší o podstatnú časť fondu, ktorý vytvorili rodičia žiakov tej školy. To je jedna vec. A pokiaľ hovoríš o tej mentalite, že kde je prah citlivosti, a tej národnej trpezlivosti, neviem na to odpovedať. Ty máš taký optimizmus v tom, že vedel by si to robiť tak, ako to robil Gatsby, vieš? To znamená, že robiť a režírovať život nejak tak nie že kolektivisticky, ale v takom nejakom sociálnom rozmere a s pozitívnymi vecami. Na druhej strane ale je štúdia, veľmi dobrá štúdia slovenskej národnej mentality, ktorá je masochistická. Je to v nás hlboko vkorenené a má to Jozef Cíger Hronský v Makovi. Vieš, na toho človeka padol celý svet a ešte mu bolo málo. A jako stále bol pripravený mať ten chrbát ohnutý, vediac, že sa zmenami vlád nemení podstata biedy, vieš? Takže ja sa obávam, že ten prah citlivosti jako je u nás podstatne, podstatne ponížený oproti iným národom. Ďakujem.
Tomáš, Erik, poslanec NR SR (2018-06-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018.
Glváč, Martin, minister obrany SR (2015-06-26):
Ja len na doplnenie pre desiatnika Mikloška. Naozaj, Rusko, Čína, ani USA nepristúpili k tejto zmluve. Doplním pána poslanca Galka, Spojené štáty majú špeciálny zákon. Keď sa pán poslanec Mikloško pýtal, potvrdzujem, nevyrábame. Mám tu presné informácie, máme v skladoch okolo 30 ton takejto munície a predstavuje to 10 872 kusov submunície a plus 669 rakiet. A s tou likvidáciou vlastne už sme začali. Ďakujem veľmi pekne.
Hlina, Alojz, poslanec NR SR (2015-01-29):
Ďakujem veľmi pekne. Ja teda nepatrím medzi nadšencov spotov pána Lasicu, a myslím, že som to už aj hovoril, keď tu bol predtým ten zákon, a zdôvodním to aj teraz. A trošku ma vystrašil pán Švejna, počkám na jeho zásadný prejav, lebo z tohto, čo tu bolo povedané, mi pomaly príde, že sú aj tí, čo teda neplatia do toho II. piliera, tak asi niekto by tam mal platiť, bojím sa, že to tu niekto povie, že aj tým, čo to neplatia, pre istotu by to mal tam štát poslať. Naozaj niekedy až obludné konštrukcie mi z toho vychádzajú. Ale počkám na ten zásadný prejav. Verím, že to bola len nedokončená vec, lebo zatiaľ to vyzerá hrozne. Ďakujem.
Gál, Gábor, minister spravodlivosti SR (2018-10-23):
To, že, to, že mali ste takú nejakú taktiku... (Reakcie z pléna a prerušenie vystúpenia predsedajúcim.)
Kolíková, Mária, poslankyňa NR SR (2023-12-13):
Takže... (Potlesk.)
Zmajkovičová, Renáta, podpredsedníčka NR SR (2013-11-27):
S faktickými poznámkami, jedna faktická, uzatváram možnosť prihlásiť sa. Pani poslankyňa Mezenská.
Pellegrini, Peter, predseda NR SR (2015-04-15):
Ďakujem pekne. Budeme hlasovať o jednotlivých bodoch, tak ako boli prednesené. Chcem vás uistiť, že budeme pokračovať tak, ako sme sa dohodli dnes ráno. To znamená, že dnes budeme rokovať do 22. hodiny, tak ako sme sa dohodli ráno. To znamená (reakcie z pléna), nejde ani žiadna noc, ani nič. Máme pred sebou ďalší bod a v nejakom poradí, v akom sme sa teraz hlasovaním uzniesli, o nich ideme hlasovať. (Reakcie z pléna.) Je úplne irelevantné, či o deviatej budeme hlasovať o jednom alebo o druhom bode. Plníme si svoju úlohu a do dvadsiatej druhej sme sa uzniesli ráno, že budeme rokovať. Hlasujeme o návrhu, o ktorom sa vôbec dá hlasovať. Pán poslanec Matovič nepredniesol, čo sa dá o niečom hlasovať. Poliačik takisto, pán poslanec Abrhan nepredniesol pozmeňujúci návrh. Pán poslanec Brocka navrhol tiež nič. Pán poslanec Lipšic dal návrh, aby sme tento bod prerokovali až po skončení návrhu na skrátené legislatívne konanie. Páni, kolegyne, prezentujme sa a hlasujme. (Hlasovanie.) Prítomných 108 poslancov, za hlasovalo 30, proti bolo 68, zdržalo sa 9, nehlasoval 1. Tento návrh sme neschválili. Pán poslanec Mikloško navrhol, aby sme po prerokovaní v ústavnoprávnom výbore o tejto veci rokovali až zajtra. Prezentujme sa a hlasujme. (Hlasovanie.) Prítomných 107 poslancov, za hlasovalo 29, proti 67, zdržalo sa 11. Tento návrh sme neschválili. Pán poslanec Fronc, o vašom návrhu nedám hlasovať, pretože pred malou chvíľou sme väčšinou odhlasovali, že to zaradené do programu bude. Nepredpokladám, že by sa zmenilo. Vyhlasujem prestávku do 20. hodiny, kedy budeme pokračovať po prerokovaní v ústavnoprávnom výbore návrhom na odvolanie Jána Figeľa z funkcie podpredsedu Národnej rady Slovenskej republiky a rokovanie bude trvať do 22. hodiny. Ďakujem veľmi pekne. (Prestávka.) (Po prestávke.)
P. Hrušovský, predseda NR SR: (2004-09-23):
(Hlasovanie.) 143 prítomných, 62 proti, 81 sa zdržalo. Neschválili sme návrh. V. Horák, poslanec: Teraz hlasujeme o bode č. 15 zo spoločnej správy.
Bugár, Béla, podpredseda NR SR (2018-05-15):
Pani poslankyňa Remišová, môžete reagovať.